Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12718

l) Szükséges leszálló úthossz. A szükséges leszálló úthossz az a vízszintes távolság, amely a megközelítési pályának a leszálló felület feletti egy kiválasztott pontjánál kezdődik és addig a pontig tart, ahol a helikopter a leszállást követően teljesen megáll, miközben a kritikus hajtómű nem üzemel. 2007/70/II. szám B. 3. Repülési tulajdonságok B. 3. 1. A helikopternek ki kell elégítenie a jelen pont Szabványait minden magasságon a várható maximális magasságig bezárólag, a szóban forgó magasságra vonatkozó összes hőmérsékleti körülmény esetében a részletes követelményekre vonatkozólag, és amelyre a helikoptert jóváhagyták. B. 3. 2. Kormányozhatóság B. 3. 2. 1. A helikopternek kormányozhatónak és manőverezhetőnek kell lennie az összes várható üzemeltetési körülmény között, és képesnek kell lennie arra, hogy simán térjen át egyik repülési körülményből a másikba (például: fordulók, oldalirányú csúszások, a hajtómű teljesítményének változása, a helikopter konfigurációjának változása) anélkül, hogy kivételes képességet, figyelmet, vagy erőkifejtést kívánna a pilóta részéről, még abban az esetben is, ha bármelyik hajtómű meghibásodik. A helikopter biztonságos kormányozhatóságának technikáját a repülés minden fázisára és mindazon helikopter konfigurációra ki kell dolgozni, amelyre teljesítményértéket meghatároztak. Megjegyzés.- Ezen Szabványnak többek között az a célja, hogy olyan üzemeltetésre is vonatkozzon, amikor a nem észlelhető légköri turbulencia körülményei állnak fenn, és az is, hogy biztosítsa azt, hogy a repülési tulajdonságok indokolatlan torzulása nem fog bekövetkezni a turbulens levegőben. B. 3. 2. 2. Kormányozhatóság a földön (vízen). A helikopternek kormányozhatónak kell lennie a földön (vízen) gurulás, felszállás, vagy a leszállás alatt, a várható üzemeltetési körülmények között. B. 3. 2. 3. Kormányozhatóság felszállás alatt. A helikopternek kormányozhatónak kell lennie abban az esetben is, ha a kritikus hajtómű egység a felszállás bármely pontjánál hirtelen meghibásodik, amikor a helikoptert a közzétett felszállási adatoknak megfelelő módon működtetik. B. 3. 3. Trim A helikopternek olyan kiegyenlítéssel (trim) és kormányzási képességekkel kell rendelkeznie, hogy biztosított legyen, hogy a kívánt repülési körülmény fenntartásához nincs szükség a pilóta túlzott figyelmére, számba véve azt, hogy a repülés melyik fázisában fordul ez elő, és mennyi ideig tart. A kormányokhoz kapcsolódó rendszerek meghibásodása esetén nem fordulhat elő jelentős romlás a kormányozhatóság jellemzőiben. B. 4. Stabilitás és kormányzás B. 4. 1. Stabilitás A helikopternek olyan stabilitással kell rendelkeznie a többi repülési jellemzőre vonatkozólag, a teljesítményre, a szerkezeti szilárdságra és a legvalószínűbb üzemeltetési viszonyokra nézve (például: a helikopter konfigurációi és a sebesség tartományok), mely biztosítja, hogy a pilóta túlzott figyelemösszpontosítására ne legyen szükség, amikor a repülés adott fázisában ezek az igények felmerülnek, számításba véve fennállásuk időtartamát is. A helikopter stabilitása azonban nem lehet olyan, hogy a pilótától túlzott erőkifejtést igényeljen, vagy hogy a helikopter biztonságát veszélyhelyzetben a manőverezhetőség hiánya veszélyeztethesse. B. 4. 2. Autorotáció B. 4. 2. 1. A forgószárny fordulatszámának szabályozása. A helikopter autorotációs jellemzőinek olyanoknak kell lenniük, hogy a pilóta számára lehetővé tegyék a forgószárny fordulatának az előírt 2007/70/II. szám értékeken belüli szabályozását, és a helikopter teljes kormányozhatóságának fenntartását. B. 4. 2. 2. A helikopter viselkedése a forgószárny teljesítményvesztése után. A forgószárny teljesítményvesztését követően a helikopter viselkedése nem lehet olyan szélsőséges, hogy megnehezítse a forgószárny sebességének azonnali visszaállítását anélkül, hogy a repülési sebességre, vagy a szilárdságra vonatkozó korlátozásokat túllépnék. B. 4. 2. 3. Autorotációs repülési sebességek. Az „A” kategóriájú helikopterek esetében az autorotáció melletti leszállásokra a repülési sebesség értékeit meg kell határozni. Más egyéb helikoptereknél a maximális hatótávra ajánlott autorotáció melletti repülési sebességeket, és a minimális süllyedési sebesség értékeit kell megállapítani. B. 4. 3. Vibráció Nem lehet olyan nagymértékű vibráció vagy berezgés, mely zavarja a helikopter kormányzását. B. 4. 4. Rezonancia a talajon. A helikopter nem rendelkezhet olyan veszélyes hajlammal, hogy ingadozzon a talajon, miközben a forgószárny forog. C. ALRÉSZ. SZERKEZETEK C. 1. Általános rész A helikopter szerkezetét azzal a célkitűzéssel kell megtervezni, legyártani és a karbantartására vonatkozó utasításokkal ellátni, elkerüljék a szerkezet katasztrofális sérülését a teljes üzemi élettartama alatt. Megjegyzés.- A szerkezet magába foglalja a sárkányt, a futóművet, a vezérlő rendszert, a forgószárny lapátokat és a rotoragyat, a forgószárny oszlopot és a segédszárny felületeket. C. 2. Tömeg és tömegeloszlás Ha másként nem írták elő, a szerkezetre vonatkozó valamennyi Szabványnak olyan körülmények között kell megfelelni, amikor a tömeg változik az alkalmazható határértékeken belül, és eloszlása a lehető legkedvezőtlenebb azokon az üzemeltetési korlátozásokon belül, amelyre a bizonyítványt kérték. C. 3. Határterhelések Ha másként nem minősítették, a C. 7, a C. 8, és a C. 9 pontokban előírt különböző terhelési viszonyokra kapott külső terhelést és a megfelelő inercia terhelést, vagy ellenállás terhelést kell határterhelés értéknek tekinteni. 2007/70/II. szám C. 4. Szilárdság és deformáció. A C. 7, a C. 8, és a C. 9 pontokban leírt különböző terhelési viszonyok között a helikopter egyetlen szerkezeti részén sem következhet be veszélyes deformáció bármilyen terhelésnél egészen a határterhelés értékéig, és azt is beleértve, valamint a helikopter szerkezetének képesnek kell lennie a törőterhelés elviselésére is. C. 5. Repülési sebességek C. 5. 1. Tervezési repülési sebességek Meg kell határozni azokat a tervezési repülési sebesség értékeket, amelyekre a helikopter szerkezetét megtervezték, hogy az ellenálljon a C. 7. pont szerinti manőverezési és széllökés terheléseknek C. 5. 2. Repülési sebességek határértékei A repülési sebességek határértékeit, melyeket a biztonsági sebességtöbblet értékével megnövelt megfelelő tervezési repülési sebesség értékekre alapoztak az A. 2. 1. pontnak megfelelően, bele kell foglalni a repülési kézikönyvbe az üzemeltetési korlátozások részeként (lásd a G. 2. 3. pontot). Amikor a repülési sebességek korlátozásaiban szerepet játszanak a tömeg, a tömegeloszlás, a szintmagasság, a forgószárny sebessége, a teljesítmény, vagy egyéb tényezők, akkor ezen tényezők kritikus kombinációjára kell a repülési sebességek határértékeit megállapítani. C. 6. A fő forgószárny (ak) forgási sebesség korlátozásai A fő forgószárny (ak) sebességtartományát úgy kell meghatározni, hogy:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes